open-index/open-wikipedia-markdown huggingface dataset:
পরিবহন

**পরিবহন** বা অপসারণ হচ্ছে মানুষ, প্রাণী ও পণ্যের এক স্থান থেকে অন্যস্থানে অবস্থান পরিবর্তন।  পরিবহন মাধ্যমে অন্তর্ভুক্ত রয়েছে বিমান, রেল, স্থল পরিবহন, পানি, তার, পাইপলাইন এবং মহাকাশ। এর ক্ষেত্র ভাগ  করা যায় অবকাঠামো, যানবাহন ও অপারেশন।পরিবহন গুরুত্বপূর্ণ কারণ এটা ব্যক্তির মধ্যে বাণিজ্য সক্ষম করে, যা সভ্যতার বিকাশের জন্য অপরিহার্য।

## পরিবহন মাধ্যম
 

পরিবহনের একটি মাধ্যম হল একটি উপায় যা একটি নির্দিষ্ট ধরনের যানবাহন, অবকাঠামো এবং অপারেশন ব্যবহার করে। একজন ব্যক্তি বা পণ্যসম্ভারের পরিবহনে একটি মাধ্যম বা একাধিক মাধ্যম জড়িত থাকতে পারে, পরবর্তী ক্ষেত্রেকে আন্তঃ-মাধ্যম বা বহু-মাধ্যম পরিবহন বলা হয়। প্রতিটি মাধ্যমের নিজস্ব সুবিধা এবং অসুবিধা রয়েছে এবং খরচ, ক্ষমতা এবং গমনপথের ভিত্তিতে বেছে নেওয়া হবে।

### স্থল

স্থল পরিবহন সমস্ত ভূমি-ভিত্তিক পরিবহন ব্যবস্থাকে নিয়ে গঠিত যা মানুষ, পণ্য এবং পরিষেবার চলাচলের জন্য ব্যবহৃত হয়। স্থল পরিবহন সম্প্রদায়কে একে অপরের সাথে সংযুক্ত করতে একটি গুরুত্বপূর্ণ ভূমিকা পালন করে। স্থল পরিবহন হল নগর পরিকল্পনার একটি প্রধান বিষয়। রেল পরিবহন ও সড়ক পরিবহন - এই দুইয়ের সমন্বয়ে গড়ে ওঠে স্থল পরিবহন।

#### রেল

রেল পরিবহন হল যেখানে একটি রেলগাড়ি দুটি সমান্তরালভাবে বসানো ইস্পাতের পাতদ্বয়ের উপরে চালিত হয়, যা একটি রেলপথ নামে পরিচিত।

#### সড়ক
 

সড়ক হল দুটি বা ততোধিক স্থানের মধ্যে একটি শনাক্তযোগ্য পথ। সড়ক সাধারণত মসৃণ, পাকা বা সহজ ভ্রমণের জন্য প্রস্তুত করা হয়; যদিও এগুলোর প্রয়োজন নেই, এবং ঐতিহাসিকভাবে অনেক সড়ক ছিল যা কোনো আনুষ্ঠানিক নির্মাণ বা রক্ষণাবেক্ষণ ছাড়াই স্বীকৃত পথ। পৌর এলাকায়, সড়ক একটি শহর বা গ্রামের মধ্য দিয়ে যেতে পারে এবং সড়ক হিসাবে নামকরণ করা যেতে পারে, যা শহুরে স্থান সহজীকরণ এবং রুট হিসাবে দ্বৈত কাজ করে।

## আরও দেখুন
* পরিবেশের উপর বিমান চলাচলের প্রভাব
* গণপরিবহন
* পরিবহন প্রকৌশল

## তথ্যসূত্র

* ইংরেজি উইকিপিডিয়া https://en.wikipedia.org/wiki/Transport#References

বিষয়শ্রেণী:পরিবহন
বিষয়শ্রেণী:পণ্য স্থানান্তর বিদ্যা
বিষয়শ্রেণী:পরিবহন ও জন-উপযোগ শিল্পের অর্থশাস্ত্র
বিষয়শ্রেণী:মূল বিষয়ের নিবন্ধ
ছাতিয়ানগ্রাম ইউনিয়ন

**ছাতিয়ানগ্রাম ইউনিয়ন** বাংলাদেশের বগুড়া জেলার আদমদীঘি উপজেলার একটি ইউনিয়ন।
## অবস্থান

## যোগাযোগ

## আয়তন
এই ইউনিয়নের মোট আয়তন ৬৮২৪ একর।
## ইতিহাস
## জনসংখ্যা
এই ইউনিয়নের মোট জনসংখ্যা ২০,৫০১ জন।

## প্রশাসনিক কাঠামো

## শিক্ষা ব্যবস্থা
এই ইউনিয়নের সাক্ষরতার হার ৩১.২%
## হাট-বাজার
* ছাতিয়ান গ্রাম হাট

## জনপ্রতিনিধি
ইউনিয়নের বর্তমান চেয়ারম্যান আব্দুল হক আবু
;পূর্বতন চেয়ারম্যানবৃন্দ:
# যতিন মন্ডল
# মো: রহিম উদ্দীন তালুকদার
# মো: আব্দুল মজিদ তালুকদার
# মো: মহসিন আলী মন্ডল	
# মো: আব্দুল মোমিন তালুকদার	
# মো: আব্দুল মহিত তালুকদার	
# মো: মহিউদ্দীন তালুকদার(ভারপ্রাপ্ত)	
# মো: আব্দুল মোত্তাকিন তালুকদার
## ধর্মীয় উপাসনালয়

## দর্শনীয় স্থান

## উল্লেখযোগ্য ব্যক্তিত্ব

## তথ্যসূত্র
নশরতপুর ইউনিয়ন, আদমদীঘি

**নশরতপুর ইউনিয়ন** বাংলাদেশের বগুড়া জেলার আদমদীঘি উপজেলার একটি ইউনিয়ন।
## অবস্থান

## যোগাযোগ

## আয়তন
এই ইউনিয়নের মোট আয়তন ৫৯২০ একর।
## ইতিহাস
## জনসংখ্যা
এই ইউনিয়নের মোট জনসংখ্যা ৩২,৯১৮ জন। তার মধ্যে, ১৭০৪৩ জন পুরুষ এবং ১৫,৮৭৫ জন নারী। 

## প্রশাসনিক কাঠামো

## শিক্ষা ব্যবস্থা
ইউনিয়নের সাক্ষরতার হার ৩৩.৯%
## হাট-বাজার

## জনপ্রতিনিধি
ইউনিয়নের বর্তমান চেয়ারম্যান শামসুল হক খন্দকার।
;পূর্বতন চেয়ারম্যানবৃন্দ:
# মোঃ সোলায়মান আলী
# মোঃ ছামছুল তালুকদার
# মোঃ আনছার আলী
# মোঃ গোলাম মোস্তফা 

## ধর্মীয় উপাসনালয়

## দর্শনীয় স্থান

## উল্লেখযোগ্য ব্যক্তিত্ব

## তথ্যসূত্র
হিরো (মারিয়া ক্যারির গান)

" **হিরো** " আমেরিকান গায়ক এবং গীতিকার মারিয়া কেরির একটি গান। এটি ক্যারির তৃতীয় স্টুডিও অ্যালবাম, *মিউজিক বাক্স* (১৯৯৩) থেকে দ্বিতীয় একক গান হিসাবে কলম্বিয়া রেকর্ডসের মাধ্যমে ১৯৯৩ সালের ১৯ ই অক্টোবর প্রকাশিত হয়েছিল। মূলত গ্লোরিয়া এস্তেফানের জন্য নির্মিত, গানটি লিখেছেন এবং প্রযোজনা করেছেন মারিয়া এবং ওয়াল্টার আফানাসিফ। গানটি লেখার সময় কেরি তার স্টাইল বা শব্দটির সাথে সংযোগ স্থাপন করেনি, তাই এটি একই নামের ফিল্মের সাউন্ডট্র্যাকের জন্য বাজেয়াপ্ত করে। তবে এটি ধরে রাখার ব্যাপারে দৃঢ় বিশ্বাসের পরে, তিনি তার ব্যাক্তিত্বের আরও সঠিকভাবে ভালো করার জন্য কিছু গীত পরিবর্তন করেছেন।

## পটভূমি
মারিয়া কেরির দ্বিতীয় স্টুডিও অ্যালবাম, *ইমোশনস*(১৯৯১), বেশিরভাগ ১৯৫০, ১৯৬০ এবং ১৯৭০ এর দশকের ব্যান্ডারি এবং সুসমাচারের পাশাপাশি তার অ্যান্ড বি এবং আত্মার অবিরত কাজ অন্তর্ভুক্ত করে।  অ্যালবামটি  পরিপক্ব এবং কাঁচা হিসাবে প্রশংসিত হলেও তার অভিষেকের প্রচেষ্টার সমালোচনা বা বাণিজ্যিক উচ্চতায় পৌঁছাতে ব্যর্থ হয় এবং কেরিকে আলাদাভাবে বাজারে পরিচয় করিয়ে দিতে পারেনা।  এই ঘটনা অনুসরণ করে, কলম্বিয়া তার আত্মপ্রকাশের মতো একই গানে গায়ককে বাজারজাত করার সিদ্ধান্ত নিয়েছে, কেবল তার আরও বাণিজ্যিক এবং রেডিও-বান্ধব অ্যালবাম তৈরি করা উচিত  তাদের পরিকল্পনা ছিল কেরির কণ্ঠস্বরকে আরও কমাতে এবং আরও সমসাময়িক পপ রেকর্ড রেখে অ্যালবামের উত্পাদনকে নরম করে তোলা।  পরিবর্তনের সাথে একমত হয়ে কেরি এবং প্রযোজক ওয়াল্টার আফানাসিফ তার তৃতীয় স্টুডিও প্রচেষ্টার জন্য *[[মিউসিক বক্স|সংগীত বাক্স]]* (১৯৯৩) এর জন্য লিখন এবং রেকর্ডিংয়ের উপাদান শুরু করেছিলেন। 

## তথ্যসূত্র

বিষয়শ্রেণী:ইউকে একক চার্টের শীর্ষ একক
বিষয়শ্রেণী:আইরিশ একক চার্টের শীর্ষ একক
বিষয়শ্রেণী:বিলবোর্ড হট ১০০-এর শীর্ষ একক
বিষয়শ্রেণী:উদ্ধৃতি শৈলীতে নরওয়েজীয় ভাষার উৎস (no)
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:দাতব্য একক
বিষয়শ্রেণী:১৯৯৪-এর একক
বিষয়শ্রেণী:কলাম্বিয়া রেকর্ডসের একক
নশরতপুর ইউনিয়ন

**নশরতপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* নশরতপুর ইউনিয়ন, আদমদীঘি; (বগুড়া জেলা)
* নশরতপুর ইউনিয়ন, চিরিরবন্দর; (দিনাজপুর জেলা)
আদমদীঘি ইউনিয়ন

**আদমদিঘি ইউনিয়ন** বাংলাদেশের বগুড়া জেলার আদমদীঘি উপজেলার একটি ইউনিয়ন।
## আয়তন
এই ইউনিয়নের মোট আয়তন ৬৫৬০ একর।
## জনসংখ্যা
এই ইউনিয়নের মোট জনসংখ্যা ৩৫,৩৩২ জন।

## প্রশাসনিক কাঠামো
এই ইউনিয়ন ২৭টি গ্রাম ও ২৭টি মৌজা নিয়ে গঠিত।
## শিক্ষা ব্যবস্থা
ইউনিয়নের সাক্ষরতার হার ৩২.৩%
## জনপ্রতিনিধি
ইউনিয়নের বর্তমান চেয়ারম্যান জিল্লুর রহমান।

## দর্শনীয় স্থান
আদমদীঘি থানার বেশ কিছু দর্শনীয় স্থান রয়েছে। তার মধ্যে কড়ই গ্রামের রাজা বাড়ির ধ্বংসাবশেষ, চাঁপাপুরের জমিদার বাড়ির প্রধান ফলক।

## তথ্যসূত্র
কুন্দগ্রাম ইউনিয়ন

**কুন্দগ্রাম ইউনিয়ন** বাংলাদেশের বগুড়া জেলার আদমদীঘি উপজেলার একটি ইউনিয়ন।

## অবস্থান
আদমদীঘি উপজেলা  থেকে ২৫ কিলোমিটার পূর্ব এবং আলতাফনগর রেলস্টেশন থেকে ৩ কিলোমিটার  দক্ষিণে অবস্থিত।

## আয়তন
এই ইউনিয়নের মোট আয়তন ২৯.৪৯ বর্গকিলোমিটার।
## ইতিহাস
কুন্দগ্রামের নামকরণ করা হয় মুলত কুন্ডু রাজার নাম থেকে। এখানে এখনো রাজবাড়ি রয়েছে, এছাড়া, অনেক পুরোনো তিন গম্বুজীয় মসজিদ আছে।

## জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৬,৯৭৮ জন।

## প্রশাসনিক কাঠামো
এই ইউনিয়ন ৩০টি গ্রাম ও ১৪টি মৌজা নিয়ে গঠিত।

**গ্রাম**

১। কুন্দগ্রাম। 

২। বাঁগিচা পাড়া।

৩। হরিণ মারা।

৪। কুশিয়াবারী।

৫। হারভাংগা।

৬। ছাতুয়া। 

৭। সিংড়া।

৮। কাথলা।

৯। পান্ডারা পাড়া।

১০। তেঁতুলিয়া।

১১। তিলচ শিব্বাটী।

১২। ছারুপাড়া।

১৩। তিলচ শিতাহার।

১৪। তিলচ জয়দেবপুর।

১৫। তিলচ ইসলামপুর।

১৬। তিলচ পিতাহার।

১৭। তিলচ কান্ডারপাড়া।

১৮। তিলচ মোল্লা পাড়া।

১৯। তিলচ ছয়ানি পাড়া।

২০। মটপকুরিয়া।

২১। শাহপাড়া।

২২। তিলচ সোনার পাড়া।

২৩। চেঁচুয়া।

২৪।বশিকোরা।

২৫। কড়ই।

২৬। আরাইল।

২৭। কুমার পাড়া।

২৮। তারতা।

২৯। কুন্দগ্রাম পাল্লাপাড়া।

৩০। বশিকোরা প্রথম পাড়া।

## শিক্ষা ব্যবস্থা
;নিম্ন মাধ্যমিক
#কুন্দগ্রাম দ্বীমুখী উচ্চ বিদ্যালয় 
#কুন্দগ্রাম বালিকা উচ্চ বিদ্যালয়। 
#কড়ই উচ্চ বিদ্যালয়। 
#তিলছ শিব্বাটী বহুমুখী উচ্চ বিদ্যালয়। 

;মাদ্রাসা
#তিলচ ইসলামপুর সিদ্দিকিয়া দাখিল মাদ্রাসা। 
#চেচুয়া দাখিল মাদ্রাসা। 
# বশীকোড়া দাখিল মাদ্রাসা। 
#কড়ই আলিম মাদ্রাসা। 
#কুন্দগ্রাম বানিয়াগারি দাখিল মাদ্রাসা। 
এই ইউনিয়ন কোনো কলেজ নেই। এছাড়া অনেক গুলো সরকারি স্কুল আছে।

## অর্থনীতি
এই এলাকার মানুষ অর্থনীতি প্রধানত ধান চাষ এবং আলু ও সরিষা চাষের উপর নির্ভরশীল 

## ধর্মীয় উপাসনালয়
## হাট-বাজার
কুন্দগ্রাম ইউনিয়নে মোট ৩টি হাটবাজার রয়েছে
# কুন্দগ্রাম বাজার
# তিলছ শিব্বাটী বাজার
# কড়ই বাজার
# বাগিচা পাড়া বাজার

## দর্শনীয় স্থান
# কুন্দগ্রাম তিন গম্বুজ মসজিদ।
# কড়ই রাজার বাড়ি।
# কুন্দগ্রাম নব্বাব বাড়ি

## জনপ্রতিনিধি
* বর্তমান চেয়ারম্যান- মোঃ শামিম হুদা খন্দকার  ।

## তথ্যসূত্র
রায়ান রামদাস

**রায়ান রাকেশ রামদাস** (; জন্ম: ৩ জুলাই, ১৯৮৩) ওগলি এলাকায় জন্মগ্রহণকারী ইন্দো-গায়ানীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, মাঝে-মধ্যে উইকেট-রক্ষণের দায়িত্ব পালনসহ ডানহাতে অফ ব্রেক বোলিংয়ে পারদর্শী ছিলেন **রায়ান রামদাস**।

## প্রথম-শ্রেণীর ক্রিকেট
২০০৪ সাল থেকে ২০০৫ সাল পর্যন্ত অত্যন্ত সংক্ষিপ্ত সময়ের জন্যে রায়ান রামদাসের প্রথম-শ্রেণীর খেলোয়াড়ী জীবন চলমান ছিল। ছোটখাটো গড়নের অধিকারী রায়ান রামদাস ডানহাতি ব্যাটসম্যান ছিলেন। ১১ বছর বয়সে এভারেস্ট ক্রিকেট ক্লাবে যোগদান করেন। তার পিতা রয় রামদাস আশির দশকে উইকেট-রক্ষক হিসেবে ভালো খেললেও গায়ানা দলে খেলার সুযোগ পাননি। রয় রামদাসও এভারেস্ট ক্রিকেট ক্লাবে খেলেছিলেন।

২০০৪ সালে প্রথম-শ্রেণীর ক্রিকেটে রায়ান রামদাসের অভিষেক পর্ব সম্পন্ন হয়। ওয়েস্ট ইন্ডিজ বি-দলের সদস্যরূপে কেনিয়া দলের বিপক্ষে খেলেন। এরপর, ঐ বছরেই সেমি-ফাইনালে বার্বাডোসের বিপক্ষে গায়ানার সদস্যরূপে প্রথম-শ্রেণীর ক্রিকেটে অভিষেক ঘটে তার। অভিষেক খেলাতেই অর্ধ-শতরানের ইনিংস খেলেন তিনি।

জানুয়ারি, ২০০৫ সালে গায়ানায় ১০০ বছরের মধ্যে ভয়াবহ বন্যা হয়। রায়ানের পারিবারিক পোল্ট্রি ব্যবসায়ও এর রেশ পড়ে। তাসত্ত্বেও, তার মনোবলে চিড় ধরেনি। দলের পক্ষে খেলা চালিয়ে যান। এ পর্যায়ে কেনসিংটন ওভালে বার্বাডোসের বিপক্ষে ১৪৪ রানের অপরাজিত ইনিংস খেলেন। এটিই তার প্রথম-শ্রেণীর ক্রিকেটে ব্যক্তিগত সর্বোচ্চ রানের ইনিংস ছিল।

শ্রীলঙ্কায় ওয়েস্ট ইন্ডিজ এ-দলের সদস্যরূপে সুন্দর খেলেন। ফলশ্রুতিতে, ওয়েস্ট ইন্ডিজের সদস্যরূপে শ্রীলঙ্কা গমনার্থে তাকে দলে রাখা হয়।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন রায়ান রামদাস। ২২ জুলাই, ২০০৫ তারিখে ক্যান্ডিতে স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, ২ আগস্ট, ২০০৫ তারিখে ডাম্বুলায় একই দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।

## তথ্যসূত্র

## আরও দেখুন
* দিনেশ রামদিন
* এলডিন ব্যাপটিস্ট
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্দো-গায়ানীয় ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজ বি দলের ক্রিকেটার
বিষয়শ্রেণী:গায়ানি ক্রিকেটার
বিষয়শ্রেণী:গায়ানার ক্রিকেটার
ফারাওয়াহার

**ফারাওয়াহার** বা **ফ্যারওয়াহার** (ফার্সি:فَرَوَهَر‎), আবার  "ফার্র-এ-কিয়ানি"ও  (فَرِّ کیانی ) বলা হয় যা হলো ইরান, ইরানি জাতীয়তাবাদ ও পারসী বা পারসিক ধর্মের প্রতীক। এই প্রতীক কী নির্দেশ করে তা নিয়ে বিভিন্ন ব্যাখ্যা ও বিতর্ক রয়েছে।এটি সূর্যের সাথে সম্পর্কিত। এটি ইরানি সংস্কৃতি বোঝানোর জন্যও একটি প্রচলিত প্রতীকে পরিণত হয়েছে।

## অন্যান্য নাম

## অর্থদ্যোতনা
প্রতীকটি সম্বন্ধে একটি অন্যতম গ্রহণযোগ্য ধারণা হলো এটি দৈব শক্তি ও রাজকীয় গৌরবকে নির্দেশ করে। কখনো কখনো মনে করা হতো এটি অহুর মাজদার প্রতীক যা যথার্থ গণ্য হয় না। এটি জরথুস্ত্রেরও প্রতীক নয় কারণ এই প্রতিকৃতিতে একটি মুকুট রয়েছে কিন্তু জরথুস্ত্র কখনো মুকুট পরিহিত অবস্থায় চিত্রায়িত হননি।

## বিবরণ

সেমিটিক দেবতা অশুরের প্রতিকৃতি থেকে এই প্রতীকের উৎপত্তি হয়েছে বলা হয় যেহেতু পারস্যের সঙ্গে সেমিটিক অধ্যুষিত পার্শ্ববর্তী অঞ্চলের যোগাযোগ বহু প্রাচীন। হাখমানেশি সাম্রাজ্যের বহু নিদর্শনে এটি চিত্রায়িত হয়েছে। রাজকীয় মুদ্রাতেও এটি চিত্রিত হতো।যেমন:সামন্তরাজ ওয়াদফ্রাদাদের মুদ্রা। পরবর্তীতে মহাকবি ফেরদৌসীর সমাধিতেও এটি উৎকীর্ণ হয়।(নিচে দেখুন) বিংশ শতাব্দীতে ইরান শাসনকারী পাহলবি রাজবংশ কর্তৃক প্রাচীন ইরানের সঙ্গে সংযুক্তির উদ্দেশ্যে এই প্রতীক গৃহীত হয়েছিল।
  
এছাড়াও এটি কুর্দিদের দ্বারাও ব্যবহৃত হয়। এই প্রতীক সংবলিত অলঙ্কারও  ব্যবহৃত হয়।

## চিত্রসম্ভার

চিত্র:Museum of Zoroastrians - Kerman.jpg|জরথুস্ত্রবাদীদের সংগ্রহশালায়,কেরমান.
চিত্র:Zoroastrian Fire Temple (8906007289).jpg|অগ্নি মন্দিরের উপরিস্থিত ফ্যারওয়াহার.
চিত্র:Tomb of Ferdowsi - Front facade.jpg|মহাকবি ফেরদৌসীর সমাধিতে চিত্রায়িত ফ্যারওয়াহার.
চিত্র:Darius I the Great's inscription.jpg|বেহিস্তুন শিলালিপিতে চিত্রায়িত ফ্যারওয়াহার.
চিত্র:نماد فرکیانی در پاسارگاد.jpg|পসারগাদে উৎকীর্ণ চিত্র.
চিত্র:Stele Darius Shaluf Menant.png|মহামতি দারিয়ুশের সুয়েজ শিলালিপিতে


## তথ্যসূত্র

বিষয়শ্রেণী:ইরানের জাতীয় প্রতীক
বিষয়শ্রেণী:ফারসি শব্দ ও শব্দসমষ্টি
নয়াগড় রাজ্য

**নয়াগড় রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি বর্তমান ওড়িশা রাজ্যের নয়াগড় জেলায় অবস্থিত৷

রাজ্যটির উত্তরে খণ্ডপাড়া রাজ্য ও পুরী জেলা রয়েছে৷ রাজ্যটির রাজধানী নয়াগড় শহরে অবস্থিত৷ রাজ্যটির দক্ষিণাংশ পর্বতসঙ্কুল ও ঘন অরণ্যে ঘেরা এবং জনজাতির মধ্যে অধিকাংশই ছিলেন খোন্দ জনজাতি৷

## ইতিহাস
১৫৫০ খ্রিস্টাব্দের পূর্বে রেওয়া রাজ্যের এক তরুণ রাজবংশধর রাজা সূর্যমণি নয়াগড় রাজ্যের পত্তন ঘটান৷ প্রাথমিকভাবে খণ্ডপাড়া রাজ্যটি এই রাজ্যেরই অংশ ছিলো কিন্তু, ১৫৯৯ খ্রিস্টাব্দে ওড়িশার মহারাজা খণ্ডপাড়ার সামন্ত রাজা যদুনাথ সিংহকে মঙ্গরাজ উপাধি দিলে এটি পৃথক রাজ্যর মর্যাদা হয় এবং যদুনাথ সিংহ মঙ্গরাজ রাজ্যের প্রথম রাজা ঘোষিত হন৷ রাজ্যের শাসকগণ বাঘেল রাজবংশের রাজপুত ছিলেন৷

### শাসকবর্গ
নয়াগড় রাজ্যের শাসকগণ রাজা উপাধিতে ভূষিত হতেন৷ পার্শ্ববর্তী খণ্ডপাড়া রাজ্যের মতো এই রাজ্যটিরও রাজচিহ্ন ছিলো একটি বাঘের মুণ্ড৷

### রাজা
*.... - ....                চন্দ্রশেখর সিংহ মান্ধাতা
*.... - ....                পুরুষোত্তম সিংহ মান্ধাতা
*.... - ১৭৮৪                মৃত্যুঞ্জয় সিংহ মান্ধাতা 
*১৭৮৪ - ১৮২৫                
বিনায়ক সিংহ মান্ধাতা
*১৮২৫ - ২০ সেপ্টেম্বর ১৮৫১                
ব্রজবন্ধু সিংহ মান্ধাতা
*২০ সেপ্টেম্বর ১৮৫১ - ১৮৮৯         
লাড়ুকিশোর মান্ধাতা
*১৮৮৯ - ২ মার্চ ১৮৯০                বলভদ্র সিংহ মান্ধাতা
* ২ মার্চ ১৮৯০ - ৪ সেপ্টেম্বর ১৮৯৭  রঘুনাথ সিংহ মান্ধাতা
*৪ সেপ্টেম্বর ১৮৯৭ - ৭ ডিসেম্বর ১৯১৮ নারায়ণ সিংহ মান্ধাতা
*৭ ডিসেম্বর ১৯১৮ - ১৫ আগস্ট ১৯৪৭ কৃষ্ণচন্দ্র সিংহ মান্ধাতা

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:নয়াগড় জেলা
ডেসি-

***ডেসি-*** (প্রতীক **d**) হলো মেট্রিক ব্যবস্থায় এককের একটি দশভিত্তিক উপসর্গ। ডেসি দ্বারা এককের এক দশমাংশ নির্দেশ করা হয়। ১৭৯৩ সালে এককের উপসর্গ হিসেবে এটি সর্বপ্রথম প্রস্তাবিত হওয়ার পর ১৭৯৫ সালে এটি গৃহীত হয়। উপসর্গটি একটি ল্যাটিন শব্দ "*ডেসিমাস*" () থেকে, যার অর্থ এক দশমাংশ। ১৯৬০ সাল থেকে উপসর্গটি আন্তর্জাতিক একক পদ্ধতিতে (এসআই পদ্ধতি) ব্যবহৃত হয়ে আসছে। যদিও এটি সবচেয়ে বেশি ব্যবহৃত হয় এসআই নয়, এমন একটি একক ডেসিবেল-এ। কোনো একটি উৎসের সাপেক্ষে শব্দের তীব্রতা ও আরো বেশ কয়েকটি অনুপাত প্রকাশে ডেসিবেল একক ব্যবহৃত হয়।

রন্ধনপ্রণালীতে ডেসিলিটার একক অতি সাধারণ। এমনকি বেশ কিছু ইউরোপীয় বাড়িতে আটা, পানি ইত্যাদি মাপার জন্য ডেসিলিটার একক ব্যবহৃত হয়।

## ব্যবহারের উদাহরণ
* একটি কমপ্যাক্ট ডিস্ক বা সিডি প্রায় ১২ সেন্টিমিটার বা ১.২ ডেসিমিটার হয়ে থাকে।

## তথ্যসূত্র

বিষয়শ্রেণী:এসআই উপসর্গ
রয় বার্টন

**রয় বার্টন** (; জন্ম: ১৩ জানুয়ারি ১৯৫১) হলেন একজন ইংরেজ পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় অক্সফোর্ড ইউনাইটেডের হয়ে একজন গোলরক্ষক হিসেবে খেলেছেন।

১৯৭১–৭২ মৌসুমে, ইংরেজ ক্লাব অক্সফোর্ড ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ১২ মৌসুমে ৪৪৯টি ম্যাচে অংশগ্রহণ করেছেন। সর্বশেষ, তিনি অক্সফোর্ড ইউনাইটেড ইংরেজ ক্লাব উইটনি টাউনে যোগদান করেছিলেন, যেখানে খেলে তিনি অবসর গ্রহণ করেছেন।

## তথ্যসূত্র

## বহিঃসংযোগ
* রয় বার্টনের ক্লাব ইতিহাস 

বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:অক্সফোর্ড ইউনাইটেড ফুটবল ক্লাবের খেলোয়াড়
বিষয়শ্রেণী:উইটনি ফুটবল ক্লাবের খেলোয়াড়
বিষয়শ্রেণী:পুরুষ ফুটবল গোলরক্ষক
বাল দত্তাত্রেয় তিলক

**বাল দত্তাত্রেয় তিলক** ছিলেন (২৬ সেপ্টেম্বর ১৯১৮ — ২৫ মে ১৯৯৯) একজন ভারতীয় রসায়ন প্রকৌশলী এবং জাতীয় রাসায়নিক পরীক্ষাগারের পরিচালক। 

১৯৭২ সালে তিনি ভারত সরকারের তৃতীয় সর্বোচ্চ বেসামরিক সম্মাননা পদ্মভূষণে ভূষিত হন। 

## তথ্যসূত্র

বিষয়শ্রেণী:মারাঠি ব্যক্তি
বিষয়শ্রেণী:১৯৯৯-এ মৃত্যু
বিষয়শ্রেণী:১৯১৮-এ জন্ম
বিষয়শ্রেণী:বিজ্ঞান ও প্রকৌশলে পদ্মভূষণ প্রাপক
বিষয়শ্রেণী:২০শ শতাব্দীর ভারতীয় রসায়নবিদ
বিষয়শ্রেণী:ওয়ার্ধা জেলার ব্যক্তি
বিষয়শ্রেণী:মহারাষ্ট্রের বিজ্ঞানী
বিষয়শ্রেণী:ভারতীয় রাসায়নিক প্রকৌশলী
বিষয়শ্রেণী:২০শ শতাব্দীর ভারতীয় প্রকৌশলী
সাহেদা সরকার

**সাহেদা সরকার** বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## রাজনৈতিক জীবন
সাহেদা সরকার পঞ্চম জাতীয় সংসদের মহিলা আসন ২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
আথাবাস্কা হিমবাহ

**আথাবাস্কা হিমবাহ** কানাডার আলবার্টা প্রদেশের জেসপার জাতীয় উদ্যানে অবস্থিত। এটি কানাডিয় রকি পর্বতমালার কলাম্বিয়া বরফক্ষেত্রের ছয়টি প্রধান হিমবাহ প্রান্তের বা

টারমিনাসের অন্যতম ও ক্রমাগত ক্ষয় হওয়া হিমবাহ। সহজে গমনযোগ্য হিমবাহটি উত্তর আমেরিকার সবচেয়ে বেশি পরিদর্শিত হিমবাহ। ইংলিশ পর্বতবিদ জন নরম্যান কলি ও হারম্যান উলি ১৮৯৮ সালের ১৮ আগস্ট, এই বরফক্ষেত্র ঘিরে থাকা একটি পর্বতে প্রথম আরোহণ করেছিলেন, পরবর্তীতে জন নরম্যান কলি সেই পর্বতকে আথাবাস্কা পর্বত ও হিমবাহকে 'আথাবাস্কা হিমবাহ' নামকরণ করেন।

## ভৌগোলিক অবস্থা
আথাবাস্কা হিমবাহ দৈর্ঘ্যে প্রায়  লম্বা। এর আয়তন , এর বরফের পুরুত্ব ক্ষেত্রভেদে । হিমবাহটির গভীরতা প্রতিবছর  হারে কমে যাচ্ছে। হিমবাহটি বিগত ১২৫ বছরে মূল ঘনত্বের অর্ধেক অবস্থায় এবং দৈর্ঘ্যে  কমে গেছে।

## পর্যটন ও অভিগম্যতা
আথাবাস্কা হিমবাহ সহজে গমনযোগ্য এবং উত্তর আমেরিকা মহাদেশের সবচেয়ে বেশি পরিদর্শন করা হিমবাহ। হিমবাহটির পাদদেশে আলবার্টা প্রদেশের ৯৩ নং মহাসড়কের পাশে জেসপার জাতীয় উদ্যান কর্তৃপক্ষের 'কলম্বিয়া আইসফিল্ড ডিসকভারি সেন্টার' আছে, যেটি এই হিমবাহ ভ্রমণকারীদের থাকার জায়গা ও আরোহীদের জন্য টিকেট দিয়ে থাকে। ভ্রমণকারীরা সাধারণ বাসে করে হিমবাহের প্রান্ত অবধি যেতে পারেন, হিমবাহের বরফ আচ্ছাদিত রাস্তায় চলতে বিশেষ 'স্নো- কোচ' আছে। শীতের তীব্রতা বেশি থাকায় এই কেন্দ্রটি মধ্যে অক্টোবর হতে মধ্য এপ্রিল পর্যন্ত বন্ধ থাকে। থাম্ব|upright=1.2|আথাবাস্কা হিমবাহ ভ্রমণের 'স্নো কোচ'|alt=থাম্ব|upright=1.2|ভিডিওচিত্রে আথাবাস্কা হিমবাহ, ২০০৬
হিমবাহের শীর্ষ প্রান্তটি সহজে যাতায়াতযোগ্য এবং হাঁটার দূরত্বে অবস্থিত; তবে শীর্ষ আরোহণের পথে গুপ্ত খাদ থাকায় অনেক অপ্রস্তুত পর্যটকদের মৃত্যু ঘটেছে। এ কারণে কানাডার পার্ক কর্তৃপক্ষ পর্যটকদের সঠিক প্রস্তুতি ছাড়া এ হিমবাহে ভ্রমণের পরামর্শ দেয়না।

## আরও দেখুন

* আথাবাস্কা নদী
* আথাবাস্কা গিরিপথ
* আথাবাস্কা জলপ্রপাত

## তথ্যসূত্র

## সহায়ক পাঠ
* Kucera, Richard E. *Probing the Athabasca Glacier: Case History of a Glacier in the Columbia Icefield [sic], Jasper National Park*. Rev. and second printing. Evergreen Press, 1973, cop. 1972. 32, [2] p., ill. with b&w photos, graphs, and maps. *N.B*.: A bibliog. and the largest of the maps appear, respectively, on p. [33] and [34] (i.e., on the inside and outside the back cover).

## বহিঃসংযোগ
* কানাডা উদ্যান

বিষয়শ্রেণী:আথাবাস্কা
বিষয়শ্রেণী:আলবার্টার হিমবাহ
বিষয়শ্রেণী:জেসপার জাতীয় উদ্যান
অ্যামাং আস

***অ্যামাং আস*** (; ) হচ্ছে একটি অনলাইন বহুখেলোয়াড় সামাজিক সিদ্ধান্তগ্রহণ গেম, যা মার্কিন গেম স্টুডিও ইনারস্লোথ দ্বারা প্রকাশিত। এই গেমটি ২০১৮ সালের ১৫ই জুন তারিখে মুক্তি পেয়েছে। এটি মহাকাশ ভিত্তিক একটি গেম, যেখানে খেলোয়াড়গণ দুই ধরনের একটি ভূমিকা গ্রহণ করে; অধিকাংশ খেলোয়াড় ক্রুমেটের এবং একটি নির্দিষ্ট সংখ্যক খেলোয়াড় ইম্পস্টারের ভূমিকা পালন করে থাকে।

এই গেমে ক্রুমেটদের লক্ষ্য হচ্ছে ইম্পস্টারদের শনাক্ত করা, তাদের নির্মূল করা এবং বিদ্যমান কাজগুলো সম্পূর্ণ করা; অন্যদিকে ইম্পস্টারদের লক্ষ্য হচ্ছে ক্রুমেটদের সমস্ত কাজ শেষ করার পূর্বে গোপনে নাশকতা এবং হত্যা করা। ভোটের মাধ্যমে, ইম্পস্টার হিসেবে সন্দেহ করা খেলোয়াড়দের খেলা থেকে সরানো যেতে পারে। যদি সকল ইমপাস্টার নির্মূল করা হয় অথবা ক্রুমেটগণ সকল কাজ শেষ করে, তবে ক্রুমেটগণ জয়লাভ করে; অন্যদিকে যদি ইম্পস্টার এবং ক্রুমেটদের সংখ্যা সমান থাকে অথবা যদি কোনও সমালোচনামূলক নাশকতা অবলম্বিত হয়, তবে ইম্পস্টারগণ জয়লাভ করে।

প্রাথমিকভাবে সামান্য মূলধারার দৃষ্টি আকর্ষণ করার জন্য ২০১৮ সালে প্রথম দিকে প্রকাশিত হওয়ার পরে, বেশ কিছু সুপরিচিত টুইচ স্ট্রিমার এবং ইউটিউবার এটি খেলার কারণে ২০২০ সালে এটি জনপ্রিয়তার শীর্ষে উঠেছিল। এই গেমটির জনপ্রিয়তার প্রতিক্রিয়া হিসেবে, ২০২০ সালের আগস্ট মাসে *অ্যামাং আস ২* নামে একটি সিক্যুয়াল ঘোষণা করা হয়েছিল। তবে এক মাস পর, সেপ্টেম্বর মাসে, নির্মাতা প্রতিষ্ঠান ইনারস্লোথ সিক্যুয়ালের পরিবর্তে মূল গেমটির উন্নতির দিকে মনোনিবেশ করার কথা জানিয়ে তা বাতিল করে।

## গেমপ্লে
*আমাং আস* হলো একটি মাল্টিপ্লেয়ার গেম, যেখানে চার থেকে দশজন খেলোয়াড় অংশগ্রহণ করতে পারে। প্রত্যেক খেলায় এই খেলোয়াড়দের মাঝে এক থেকে তিনজনকে উনিচ্ছাকৃতভাবে ইম্পোস্টার বা প্রতারক এবং বাকিদেরকে মহাকাশকর্মী হিসেবে বাছাই করা হয়। খেলাগুলি চারটি মানচিত্রের মধ্যে একটিতে খেলা যেতে পারে: একটি মহাকাশযান (দ্য স্কেল্ড), একটি কেন্দ্রস্থান ভবন (মীরা এইচকিউ) , একটি গ্রহ ভিত্তি-স্থাপন (পোলাস) অথবা একটি উড়োজাহাজ (এয়ারশিপ) । মহাকাশকর্মীদের মিনিগেমের রূপে মানচিত্রের চারিদিকে বিভিন্ন কাজ দেওয়া হয়, যার মধ্যে রয়েছে পুনরায় বৈদ্যতিক তারসমূহ ঠিক এবং যন্ত্রসমূহে জ্বালানী-প্রদান করার মতো গুরুত্বপূর্ণ প্রণালীর রক্ষণাবেক্ষণের কাজ করা। অন্যদিকে, প্রতারকদের মহাকাশকর্মীদের সাথে মিশে যাওয়ার জন্য নকল কাজের একটি তালিকা দেওয়া এবং মানচিত্রের প্রণালী, যাতায়াতকারী ভেন্ট, অন্য প্রতারকদের শনাক্ত এবং মহাকাশকর্মীদের হত্যা করার ক্ষমতা প্রদান করা হয়। যদি খেলোয়াড়দের মধ্যে একজন মারা যান, তারা ভূত রূপান্তরিত হয়ে যায়; ভূতেরা দেয়াল ভেত করে যাতায়াত করে পারে, কিন্তু তারা খুবই সীমিত অংশে অন্যদের সাথে যোগাযোগ করতে পারে এবং শুধুমাত্র অন্য ভূতদের ছাড়া সবার কাছে অদৃশ্য। ভূত ছাড়া অন্যান্য সকল খেলোয়াড়দের সীমিত দৃষ্টিকোণ আছে, যা তাদেরকে উপর-নিচ দৃষ্টিক্ষমতা থাকা সত্ত্বেও তাদের চারপাশে একটি নির্দিষ্ট অনবরুদ্ধ দূরত্বে দেখতে দিতে পারে।

## টীকা

## তথ্যসূত্র

## বহিঃসংযোগ
* 

বিষয়শ্রেণী:২০১৮-এর ভিডিও গেম
বিষয়শ্রেণী:উইন্ডোজ গেম
বিষয়শ্রেণী:আইওএস গেম
বিষয়শ্রেণী:অ্যান্ড্রয়েড (অপারেটিং সিস্টেম) গেম
বিষয়শ্রেণী:যুক্তরাষ্ট্রে উন্নীত ভিডিও গেম
বিষয়শ্রেণী:২০২০-এর ইন্টারনেট সংস্কৃতি
বিষয়শ্রেণী:ওয়েবি পুরস্কার বিজয়ী
বিষয়শ্রেণী:২০২০-এ প্রবর্তিত ইন্টারনেট মিম
বিষয়শ্রেণী:২০২০-এর দশকের ফ্যাড ও প্রবণতা
দিল্লি বিভাগ

**দিল্লি বিভাগ**  ছিল  ব্রিটিশ ভারতের একটি প্রশাসনিক অঞ্চল। এটি কার্নাল, গুরগাঁও, দিল্লি, রোহতক, হিসার, সিরসা জেলা, পানিপথ নিয়ে গঠিত ছিল।

## ইতিহাস
ডান|থাম্ব|250x250পিক্সেল|ব্রিটিশ পাঞ্জাবের একটি মানচিত্র ১৯০৯
১৮৩২ সাল অবধি, দিল্লি বিভাগ রেসিডেন্সির দ্বারা নিয়ন্ত্রিত ছিল। সেই বছরের পঞ্চম রেগুলেশন অনুসারে রেসিডেন্ট বিলুপ্ত করে এবং দিল্লি অঞ্চলটি এলাহাবাদে সদর বোর্ড ও বিচার আদালতের এখতিয়ারে সংযুক্ত করে। এর মধ্যে দিল্লির ভূখণ্ডের কমিশনার এবং সাধারণভাবে প্রশাসনের অধীনে তাঁর নিয়ন্ত্রণে কাজ করা সমস্ত কর্মকর্তা অন্তর্ভুক্ত ছিল।

১৮৫৭ সালের সিপাহী বিদ্রোহের পর উত্তর-পশ্চিম প্রদেশের দিল্লি বিভাগ পাঞ্জাবে স্থানান্তরিত হয় এবং এটি অঞ্চলটি নিয়ে দিল্লি ও হিশার বিভাগ গঠন করা হয়। এটি ছয়টি জেলা তথা দিল্লি, গুড়গাঁও, পানিপথ, রোহতক, হিসার এবং সিরসা জেলা নিয়ে গঠিত ছিল। 

## আরো দেখুন

* ভারতে কোম্পানির শাসন
* ব্রিটিশ রাজ
* আগ্রা ও অওধের যুক্ত প্রদেশ

## মন্তব্য

বিষয়শ্রেণী:হরিয়ানার ইতিহাস
বিষয়শ্রেণী:ব্রিটিশ ভারতের বিভাগ
বিষয়শ্রেণী:দিল্লি
বিষয়শ্রেণী:১৮০৩-এ প্রতিষ্ঠিত রাজ্য ও অঞ্চল
বিষয়শ্রেণী:১৮৩২-এ বিলুপ্ত রাজ্য ও অঞ্চল
বিষয়শ্রেণী:ঐতিহাসিক ভারতীয় অঞ্চল
বিষয়শ্রেণী:দিল্লির ইতিহাস
আশরাফী খানম

**আশরাফী খানম** প্রথম বাঙালি মুসলমান গায়িকা যাঁর গান গ্রামোফোন ডিস্কে ধারণ করা হয়।

## জন্ম ও কৈশোর
আশরাফী খানম মানিকগঞ্জ জেলার সিঙ্গাইর উপজেলার পারিল নওহাদ্দা গ্রামে এক জমিদার পরিবারে জন্মগ্রহণ করেন। তিনি ছিলেন আলী আহমদ হামিদুল্লাহ খানের (নয়া মিয়া) কন্যা। তাঁর পিতামহ মোয়াজ্জেম হোসেন খান। আশরাফী পারিবারিকভাবে সংগীতচর্চার অনুকূল পরিবেশ লাভ করেন। আশরাফী খানম তাঁর ফুফু বেগম বদরুন্নেসা আহমেদের সঙ্গে কলকাতায় যান এবং সেখানে নজরুলসংগীত অনুশীলনে আত্মনিয়োগ করেন। কলকাতায় তিনি বিদ্রোহী কবি কাজী নজরুল ইসলামের ঘনিষ্ঠ সান্নিধ্যে আসেন এবং তাঁর পৃষ্ঠপোষকতায় আশরাফী তাঁর গান রেকর্ড করার সুযোগ পান।

## সঙ্গীতজীবন
কলকাতার গ্রামোফোন কোম্পানি টুইন ব্রাদার্স ১৯৩৪ সালে তাঁর কণ্ঠে চারটি নজরুলসংগীত গ্রামোফোন ডিস্কে রেকর্ড করে প্রকাশ করে। ‘কুমারী বেবী’ ছদ্মনামে প্রকাশিত হয় সেই রেকর্ডসমূহ।

## তথ্যসূত্র

বিষয়শ্রেণী:বাঙালি সঙ্গীতশিল্পী
বিষয়শ্রেণী:মানিকগঞ্জ জেলার ব্যক্তি
সমআয়তন প্রক্রিয়া

**সমআয়তন প্রক্রিয়া**, যাকে স্থির-আয়তন বা আইসোমেট্রিক প্রক্রিয়াও বলা হয়, হলো এমন একটি তাপগতীয় প্রক্রিয়া, যাতে প্রক্রিয়াধীন বদ্ধ ব্যবস্থার আয়তন স্থির থাকে। একটি সমআয়তন প্রক্রিয়া, বদ্ধ ও অস্থিতিস্থাপক পাত্রে রাখা উপাদান উত্তপ্ত বা শীতলীকরণের মাধ্যমে দেখানো হয়: তাপগতীয় প্রক্রিয়াটি হলো তাপ সংযোজন বা অপসারণ; পাত্রটির উপাদানের বিচ্ছিন্নতা বদ্ধ সিস্টেম তৈরী করে; এবং বিকৃতি ঘটাতে পাত্রটির অক্ষমতা, স্থির-আয়তন শর্তটি প্রতিষ্ঠিত করে। তবে এখানে তাপগতীয় প্রক্রিয়াটিকে ধীর গতির প্রক্রিয়া (কোয়াসি স্ট্যাটিক) হতে হবে।

## আনুষ্ঠানিক বিবৃতি
একটি ধীর গতির তাপগতীয় সমআয়তন প্রক্রিয়া স্থির আয়তন দ্বারা চিহ্নিত করা যায়, অর্থাৎ Δ*V* = ০।  এই প্রক্রিয়াটি কোনো চাপ-আয়তন কাজ করেনা কেননা এই ক্ষেত্রে কাজের সংজ্ঞা হলো,

:W = P \Delta V

যেখানে *P* হলো চাপ। চিহ্নের প্রথাটি এমন যে, ধনাত্মক কাজ দ্বারা পরিবেশের ওপর সিস্টেম কর্তৃক কৃত কাজ বোঝায়।

যদি প্রক্রিয়াটি ধীর গতির না হয় তবে সম্ভবত একটি স্থির আয়তনের তাপগতীয় প্রক্রিয়ায় কাজ সংঘটিত হতে পারে।

প্রত্যাবর্তী প্রক্রিয়ায়, তাপগতিবিদ্যার প্রথম সূত্র সিস্টেমের অভ্যন্তরীণ শক্তির পরিবর্তন প্রকাশ করে:

:dU = dQ - dW

কাজকে আয়তনের পরিবর্তন দ্বারা প্রতিস্থাপন করে,

:dU = dQ - PdV

যেহেতু প্রক্রিয়াটিতে আয়তন স্থির তাই *dV* = ০, পূর্ববর্তী সমীকরণ থেকে এখন পাওয়া যাবে,

:dU = dQ

স্থির আয়তনে আপেক্ষিক তাপধারণ ক্ষমতার সংজ্ঞা ব্যবহার করে,

:C_v = \frac{dU}{dT}

:dQ = m c_v dT

উভয়পক্ষে যোগজীকরণ করে,

:\Delta Q\ = m\int_{T_1}^{T_2} \! c_v \, dT.

যেখানে *c<sub>v</sub>* হলো স্থির আয়তনে আপেক্ষিক তাপধারণ ক্ষমতা, *T*1 হলো প্রাথমিক তাপমাত্রা এবং *T*2 হলো শেষ তাপমাত্রা। পরিশেষে:

:\Delta Q\ = m c_v \Delta T 
থাম্ব|চাপ বনাম আয়তন লেখচিত্রে সমআয়তন প্রক্রিয়া। চিত্রে, চাপ বৃদ্ধি পায় কিন্তু আয়তন স্থির থাকে।
চাপ বনাম আয়তন লেখচিত্রে, সমআয়তন প্রক্রিয়াটি একটি সরল উলম্ব রেখা তৈরী করে। এর তাপগতীয় অনুবন্ধী, সমচাপ প্রক্রিয়া, একটি সরল অনুভূমিক রেখা তৈরী করে।

### আদর্শ গ্যাস
যদি সমআয়তন প্রক্রিয়ায় আদর্শ গ্যাস ব্যাবহ্রত হয় আর গ্যাসের পরিমাণ স্থির থাকে তবে শক্তি বৃদ্ধি, তাপমাত্রা ও চাপের বৃদ্ধির সমানুপাতিক। উদাহরণস্বরূপ, অনমনীয় পাত্রে উত্তপ্ত গ্যাসের কথা বিবেচনা করা যায়: গ্যাসটির তাপমাত্রা ও চাপ বৃদ্ধি পেলেও আয়তন স্থির থাকবে।

## আদর্শ অটো চক্র
আদর্শ অটো চক্র হলো সমআয়তন প্রক্রিয়ার একটি উদাহরণ যেখানে ধরা হয় যে গাড়ির অন্তর্দহন ইঞ্জিনে গ্যাসোলিন-বায়ু মিশ্রণের দহন তাৎক্ষণিক। সিলিন্ডারের ভেতরে গ্যাসের আয়তন ও চাপ বৃদ্ধি পেলেও আয়তন স্থির থাকে।

## আরও দেখুন

* সমচাপ প্রক্রিয়া
* রুদ্ধতাপীয় প্রক্রিয়া
* তাপগতি চক্র
* সমোষ্ণ প্রক্রিয়া

## তথ্যসূত্র

বিষয়শ্রেণী:তাপগতিবৈজ্ঞানিক প্রক্রিয়া
উদস্থিতিবিজ্ঞান

[থাম্ব|১৭২৪ [সাইক্লোপিডিয়া থেকে হাইড্রোলিকস এবং হাইড্রোস্ট্যাটিকসের সারণী]]
**উদস্থিতিবিজ্ঞান** () বা **প্রবাহী স্থিতিবিজ্ঞান** () প্রবাহী বলবিজ্ঞানের একটি শাখা যেখানে জল, তরল পদার্থ বা প্রবাহী পদার্থের স্থিতি ও স্থিতিশীল অবস্থায় এর অভ্যন্তরস্থ চাপ এবং নিমজ্জিত কোনও বস্তুর উপর জল, তরল বা প্রবাহী পদার্থের প্রযুক্ত চাপ নিয়ে অধ্যয়ন করা হয়।

যেসব শর্তের অধীনে প্রবাহী বা তরল পদার্থ স্থিতিতে থাকে, সেগুলি উদস্থিতিবিজ্ঞানের গবেষণার আওতাভুক্ত। এর বিপরীতে বিজ্ঞানের যে শাখায় গতিশীল প্রবাহী বা তরল পদার্থ নিয়ে অধ্যয়ন করা হয়, তাকে প্রবাহী গতিবিজ্ঞান বলে। উদস্থিতিবিজ্ঞান বা জলস্থিতিবিজ্ঞানকে প্রবাহী স্থিতিবিজ্ঞানের একটি শাখা হিসেবে শ্রেণিকরণ করা যায়।

উদস্থিতিবিজ্ঞান নামক ক্ষেত্রটি উদপ্রবাহবিজ্ঞান (Hydraulics) ক্ষেত্রের ভিত্তিস্বরূপ; উদপ্রবাহবিজ্ঞানে প্রবাহী বা তরল পদার্থ (বিশেষত জল বা জলীয় তরল) মজুদকরণ ও পরিবহন সংক্রান্ত প্রযুক্তি নিয়ে আলোচনা করা হয়। অধিকন্তু উদস্থিতিবিজ্ঞানের তত্ত্বগুলি ভূ-পদার্থবিজ্ঞান (যেমন ভূত্বকীয় পাত সঞ্চালন তত্ত্ব, পৃথিবীর অভিকর্ষ বলের অস্বাভাবিকতা), নভোপদার্থবিজ্ঞান, আবহবিজ্ঞান (উচ্চতার সাথে বায়ুমণ্ডলীয় চাপের পরিবর্তন), চিকিৎসাবিজ্ঞান (রক্তচাপ), এবং আরও বহুসংখ্যক বৈজ্ঞানিক ক্ষেত্রের জন্য তাৎপর্যপূর্ণ।

দৈনন্দিন জীবনের অনেক ঘটনার ব্যাখ্যা উদস্থিতিবিজ্ঞান থেকে পাওয়া সম্ভব, যেমন কাঠ ও তেল কেন পানিতে ভাসে, স্থির পানির পৃষ্ঠতল কেন সর্বদা সমতল থাকে ইত্যাদি।

## তথ্যসূত্র

## আরও দেখুন
* প্রবাহী বলবিজ্ঞান
* প্রবাহী গতিবিজ্ঞান
* উদপ্রবাহবিজ্ঞান


বিষয়শ্রেণী:চাপ
প্রবাহী গতিবিজ্ঞান

পদার্থবিজ্ঞান ও প্রকৌশলের আলোচনায় **প্রবাহী গতিবিজ্ঞান** () হল প্রবাহী বলবিজ্ঞান ক্ষেত্রের একটি শাখা, যেখানে প্রবাহী পদার্থ অর্থাৎ তরল ও বায়বীয় পদার্থের প্রবাহের গতি অধ্যয়ন করা হয়। এর অধীনে অনেক উপশাখা আছে, যেমন বায়ুগতিবিজ্ঞান (Aerodynamics), যেখানে বায়ু ও অন্যান্য বায়বীয় পদার্থের গতি আলোচিত হয়; এবং উদগতিবিজ্ঞান (hydrodynamics), যেখানে তরল পদার্থসমূহের গতি অধ্যয়ন করা হয়। প্রবাহী বলবিজ্ঞানের বহুবিবিধ প্রয়োগ রয়েছে। যেমন কোনও উড়োযানের উপরে বল ও ঘূর্ণন বল বা ভ্রামক গণনা করা, পাইপলাইনের (সুদীর্ঘ পরিবাহী নলের) মধ্য দিয়ে খনিজ তেল বা পেট্রোলিয়ামের ভর প্রবাহের হার নির্ণয় করা, আবহওয়ার বিন্যাস পূর্বাভাস করা, আন্তঃনাক্ষত্রিক মহাশূন্যে নীহারিকাসমূহ সম্পর্কে জ্ঞানার্জন করা, ইত্যাদি।

প্রবাহী গতিবিজ্ঞান প্রবাহ পরিমাপ করে প্রাপ্ত অভিজ্ঞতাপ্রসূত বা প্রায়-অভিজ্ঞতাপ্রসূত সূত্রসমূহের একটি প্রণালীবদ্ধ তাত্ত্বিক কাঠামো প্রদান করে, যা উপর্যুক্ত ব্যবহারিক বিজ্ঞানসমূহের ভিত্তি হিসেবে কাজ করে এবং বিভিন্ন ব্যবহারিক সমস্যা সমাধানে সহায়তা করে। কোনও প্রবাহী বলবৈজ্ঞানিক সমস্যা সমাধানের সময় সাধারণত অধীত স্থান-কালের সাপেক্ষে প্রবাহী পদার্থটির বিভিন্ন ধর্ম গণনা করা হয়, যেমন প্রবাহ বেগ, চাপ, ঘনত্ব ও তাপমাত্রা।

বিংশ শতাব্দীর আগে প্রবাহী গতিবিজ্ঞান ও উদগতিবিজ্ঞান ("জলপ্রবাহের গতিবিজ্ঞান") সমার্থক ছিল। এখনও প্রবাহী গতিবিজ্ঞানের কিছু কিছু বিষয়, যেমন চৌম্বক-উদগতিবিজ্ঞান (magnetohydrodynamics) এবং উদগতীয় স্থিতিশীলতা (hydrodynamic stability), ইত্যাদিতে প্রবাহীর পরিবর্তে "উদ-" (অর্থাৎ "জল") উপসর্গটি ব্যবহৃত হয়, যদিও এই তত্ত্বগুলি বায়বীয় পদার্থ বা গ্যাসের জন্যও প্রযোজ্য।

## তথ্যসূত্র

বিষয়শ্রেণী:প্রবাহী গতিবিজ্ঞান
বিষয়শ্রেণী:বায়ুগতিবিজ্ঞান
বিষয়শ্রেণী:নলব্যবস্থা
বিষয়শ্রেণী:সন্ততি পদার্থবিজ্ঞান
বিষয়শ্রেণী:সন্ততি বলবিজ্ঞান
হিকি

একটি **হিকি** বা **প্রেম কামড়** (ব্রিটিশ ইংরেজি শব্দ), হল কালশিটে দাগ বা কালশিটে দাগের মত ত্বকে সৃষ্ট চুম্বন বা চোষার চিহ্ন যা সাধারণত ঘাড়ের উপর বা বাহুতে হয়ে থাকে। কামড় হিক্কি দেওয়ার অংশ হতে পারে, ত্বকের নীচের স্তরের রক্তনালীসমূহ ফাটানোর জন্য চোষাই যথেষ্ট।

শব্দের উৎপত্তি এর আগের অর্থ "ব্রণ, ত্বকের ক্ষত" (আনু. ১৯১৫) থেকে এসেছে; সম্ভবত পূর্ববর্তী অর্থ "ছোট গ্যাজেট, ডিভাইস; কোনও অনির্ধারিত বস্তু" থেকে বোধগম্যতা বাড়াতে এবং বানানের ভিন্নতার আনতে এই শব্দের উৎপত্তি হয়েছে, যার উৎস অজানা (১৯০৯)। 

হিকি সাধারণত ৫ থেকে ১২ দিন অবধি স্থায়ী হয় এবং অন্যান্য আঘাতের মতোই চিকিৎসা করা যেতে পারে।  হিকির উপস্থিতি হ্রাস করার উপায়ের মধ্যে রয়েছে ফোলা হ্রাস করা, সাম্প্রতিক হিকি গুলিতে বরফ দেয়া, কালশিটে অপসারণে ঠাণ্ডা চামচ ঘষা যেতে পারে এবং পুরাতন হিকিতে উষ্ণ সংকোচন প্রয়োগ করে রক্তনালীগুলি ছাড়িয়ে দেওয়া এবং রক্ত প্রবাহ বৃদ্ধি করা।  আক্রান্ত ত্বক পাউডার জাতীয় কিছু দিয়ে ঢেকে দেয়া যেতে পারে। বিকল্পভাবে, হিকি গোপন করতে স্কার্ফ, স্নুডস, টার্টেল নেক বা জামার হাতার মত পোশাক ব্যবহার করা যেতে পারে।

## তথ্যসূত্র

## বহিঃসংযোগ
* ইউটিউবে দেখুন কীভাবে হিকি দিতে হয় (ইংরেজি)
* ইউটিউবে দেখুন হিকির দাগ অপসারনে করনীয় (ইংরেজি)

বিষয়শ্রেণী:যৌনক্রিয়া
বিষয়শ্রেণী:জখম
আলাস্কা স্টার

***আলাস্কা স্টার*** মার্কিন যুক্তরাষ্ট্রের আলাস্কা রাজ্যের অ্যাঙ্করেজ পৌরসভার একটি সাপ্তাহিক সংবাদপত্র। দ্যা *স্টার* পত্রিকাটি ঈগল নদীর পার্শ্ববর্তী অঞ্চল, চুগিয়াক এবং একলুটনা সহ অ্যাংকারিজের উত্তরাঞ্চলে ("অ্যাঙ্কারেজ বোল " নামে পরিচিত) বসবাসকারীদের সংবাদ সরবরাহ করে। ১৯৭১ সালে প্রতিষ্ঠার পর থেকে ২০১১ সালে পর্যন্ত এই পত্রিকার নাম ছিল *চুয়াগিক ঈগল রিভার স্টার*। ২০১৮ সালে, মরিস কমিউনিকেশনস অ্যাঙ্কারেজ ডেইলি নিউজের মালিক বিঙ্কলে কর্পোরেশনের কাছে দ্যা *স্টার* পত্রিকাটি বিক্রি করে দেয়। 

## তথ্যসূত্র

## বহিঃসংযোগ
* 

বিষয়শ্রেণী:আলাস্কার সংবাদপত্র
বিষয়শ্রেণী:১৯৭১-এ প্রতিষ্ঠিত
বিষয়শ্রেণী:১৯৭১-এ প্রতিষ্ঠিত সংবাদপত্র
বায়ুগতিবিজ্ঞান

**বায়ুগতিবিজ্ঞান** () বিজ্ঞানের একটি শাখা যেখানে বায়ুপ্রবাহের গতির, বিশেষ করে কঠিন বস্তুর সাথে আন্তঃক্রিয়াশীল বায়ুপ্রবাহের গতির অধ্যয়ন করা হয়। এটি প্রবাহী গতিবিজ্ঞান ও বায়বীয় পদার্থের গতিবিজ্ঞানের একটি শাখা। বায়ুগতিবৈজ্ঞানিক তত্ত্বের অনেক দিকই উপযুর্ক্ত ক্ষেত্রগুলিতেও প্রযোজ্য। বায়ুগতিবিজ্ঞানকে কখনও কখনও বায়বীয় পদার্থের গতিবিজ্ঞানের সমার্থক হিসেবে ব্যবহার করা হলেও এই দুইয়ের মধ্যে পার্থক্য হল "বায়বীয় পদার্থ বা গ্যাসের গতিবিজ্ঞান" ক্ষেত্রে সব ধরনের গ্যাসের প্রবাহের গতি আলোচিত হয়, কিন্তু বায়ুগতিবিজ্ঞানে কেবল পৃথিবীর বায়ুমণ্ডলে অবস্থিত বায়ুর প্রবাহ নিয়ে আলোচনা করা হয়।

বায়ুগতিবিজ্ঞান ক্ষেত্রে আধুনিক প্রণালীবদ্ধ গবেষণা শুরু হয় ১৮শ শতকে। তবে এর অনেক আগেই বায়ুগতীয় পিছুটান (aerodynamic drag) জাতীয় ঘটনা পর্যবেক্ষণ করে নথিবদ্ধ করে রাখা হয়েছিল। বায়ুগতিবিজ্ঞানের প্রাথমিক গবেষণা প্রচেষ্টার সিংহভাগই বাতাসের চেয়ে ভারী বস্তুর উড্ডয়ন-সংক্রান্ত ক্ষেত্রে নির্বাহিত হয়। ১৮৯১ সালে অটো লিলিয়েনটাল প্রথম এরকম উড্ডয়ন প্রদর্শন করে দেখাতে সক্ষম হন। এরপর থেকে গাণিতিক বিশ্লেষণ, পরীক্ষাভিত্তিক আসন্নীকরণ, বায়ুপ্রবাহ সুড়ঙ্গ পরীক্ষণ এবং কম্পিউটার ছদ্মায়নের মাধ্যমে বায়ুগতিবিজ্ঞানকে যৌক্তিক ভিত্তি হিসেবে ব্যবহার করা বাতাস অপেক্ষা ভারী যানের উড্ডয়ন ও অন্যান্য প্রযুক্তি উদ্ভাবন ও উন্নতিসাধন করা হয়েছে। সাম্প্রতিককালে বায়ুগতিবিজ্ঞানে সংনমনযোগ্য প্রবাহ, বিক্ষোভ এবং সীমানা স্তর নিয়ে গবেষণাকর্ম সম্পাদিত হচ্ছে এবং এগুলি উত্তরোত্তর গণনামূলক চরিত্র ধারণ করছে।

## তথ্যসূত্র

বিষয়শ্রেণী:বায়ুগতিবিজ্ঞান
বিষয়শ্রেণী:বায়বান্তরীক্ষ প্রকৌশল
বিষয়শ্রেণী:পরিবহনে শক্তি
নরসিংহপুর রাজ্য

**নরসিংহপুর রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ১৩০৫ খ্রিস্টাব্দে রাজ্যটি প্রতিষ্ঠিত হয় এবং নরসিংহপুর শহরে রাজধানী স্থাপন করা হয়৷ রাজ্যটির শেষ শাসক ১৯৪৮ খ্রিস্টিব্দে ভারতীয় অধিরাজ্যে যোগদানের সিদ্ধান্ত নিলে এটি ওড়িশা প্রদেশের কটক জেলার অন্তর্ভুক্ত করা হয়৷

রাজ্যটির উত্তর দিকে রয়েছে জঙ্গলাবৃত পর্বতসঙ্কুল অঞ্চল যা হিন্দোল রাজ্যে এবং অনুগুল জেলার সীমানা নির্দেশ করে৷ পূর্ব দিকে রয়েছে বড়ম্বা রাজ্য এবং দক্ষিণ ও দক্ষিণ পশ্চিমদিকে বয়ে গেছে মহানদী নদী৷ 

## ইতিহাস
জনশ্রুতি অনুসারে ১২৯২ খ্রিস্টাব্দ নাগাদ নরসিংহপুর রাজ্যটি প্রতিষ্ঠিত হয়েছিলো৷ ঐ সময়ে ধর্মসিংহ নামে এক রাজপুত যোদ্ধা স্থানীয় খোন্দ সম্প্রদায়ের দুই প্রধান নরসিংহ এর পোরো-কে পরাস্ত করে রাজ সিংহাসনে বসেন৷

### শাসকবর্গ
নরসিংহপুর রাজ্যের শাসকগণ রাজা উপাধিতে ভূষিত হতেন৷ 
*১৬৭১ – ১৭০১                মন্দারধর হরিচরণ মহাপাত্র 
*১৭০১ – ১৭২৩                কোচালি হরিচরণ মহাপাত্র 
*১৭২৩ – ১৭৬৫                বিশ্বম্ভর হরিচরণ মহাপাত্র 
*১৭৬৫ – ১৭৭৫                কৃষ্ণচন্দ্র হরিচরণ মহাপাত্র 
*১৭৭৫ – ১৭৯৮                নিমাইচরণ হরিচরণ মহাপাত্র 
*১৭৯৮ – ১৮২৬                জগন্নাথ হরিচরণ মহাপাত্র 
*১৮২৬ – ১৮৫৯                সোমনাথ হরিচরণ মহাপাত্র 
*১৮৫৯ – ১৮৮৪                ব্রজসুন্দর হরিচরণ মহাপাত্র 
* ৪ ডিসেম্বর ১৮৮৪ – ১৮ জুলাই ১৯১২         সাধুচরণ মানসিংহ হরিচরণ মহাপাত্র
*১৮ জুলাই ১৯১২ – ৫ জুলাই ১৯২১  রামচন্দ্র মানসিংহ হরিচরণ মহাপাত্র
* ৫ জুলাই ১৯২১ – ১৫ আগস্ট ১৯৪৭  অনন্তনারায়ণ মানসিংহ হরিচরণ মহাপাত্র
* শেষ রাজা ও রাজা অনন্তনারায়ণ মানসিংহ হরিচরণ মহাপাত্রের পুত্র **ত্রিলোচন মানসিংহ হরিচরণ মহাপাত্র** স্বাধীন ভারতে নবগঠিত বড়ম্বা-নরসিংহপুর লোকসভার সংসদ সদস্য ছিলেন৷

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:কটক জেলা
চালুয়াবাড়ী ইউনিয়ন

**চালুয়াবাড়ী ইউনিয়ন** বাংলাদেশের বগুড়া জেলার সারিয়াকান্দি উপজেলার একটি ইউনিয়ন।

## আয়তন
এই ইউনিয়নের মোট আয়তন ৫৮.৫২ বর্গকিলোমিটার।

## জনসংখ্যা
২০০১ সালের আদমশুমারী অনুযায়ী এই ইউনিয়নের মোট জনসংখ্যা ২৪,৫৬৭ জন।

## প্রশাসনিক কাঠামো
ইউনিয়নটি ৩০টি গ্রাম ও ৩০টি মৌজা নিয়ে গঠিত।

## শিক্ষা ব্যবস্থা
ইউনিয়নের সাক্ষরতার হার। এখানে, ১০টি প্রাথমিক বিদ্যালয়, ২টি উচ্চ বিদ্যালয় ও ৭টি মাদ্রাসা রয়েছে।

## তথ্যসূত্র
কামালপুর ইউনিয়ন, সারিয়াকান্দি

**কামালপুর ইউনিয়ন** বাংলাদেশের বগুড়া জেলার সারিয়াকান্দি উপজেলার একটি ইউনিয়ন।

## আয়তন
এই ইউনিয়নের মোট আয়তন ২১.৫৯ বর্গকিলোমিটার।

## জনসংখ্যা
২০১১ সালের জনশুমারি অনুযায়ী এই ইউনিয়নের মোট জনসংখ্যা ১৫,৫৯৩ জন।

## প্রশাসনিক কাঠামো
ইউনিয়নটি ১৮টি গ্রাম ও ৮টি মৌজা নিয়ে গঠিত। 

## শিক্ষা ব্যবস্থা
ইউনিয়নের সাক্ষরতার হার ১৭.৮% 

## তথ্যসূত্র
নারচী ইউনিয়ন

**নারচী ইউনিয়ন** বাংলাদেশের বগুড়া জেলার সারিয়াকান্দি উপজেলার একটি ইউনিয়ন।

## অবস্থান
নারচী ইউনিয়নের উত্তরে সোনাতলা উপজেলার জোড়গাছা ইউনিয়ন, পশ্চিমে গাবতলী উপজেলার নেপালতলী ইউনিয়ন, দক্ষিনে ফুলবাড়ী ইউনিয়ন ও পূর্বে সারিয়াকান্দি সদর ও পৌরসভা অবস্থিত।

## যোগাযোগ
নারচী ইউনিয়নে নদী ও সড়কপথে যাতায়াতের ব্যবস্থা চালু রয়েছে।

## আয়তন
এই ইউনিয়নের মোট আয়তন ১৫.৭১ বর্গকিলোমিটার।
## ইতিহাস
## জনসংখ্যা
এই ইউনিয়নের মোট জনসংখ্যা ২২,১৫৫ জন।

## প্রশাসনিক কাঠামো
ইউনিয়নটি ১৮টি গ্রাম ও ৩টি মৌজা নিয়ে গঠিত।

# গনকপাড়া উত্তরদেবেরপাড়া
# গনকপাড়া বুদারভিটা
# গনকপাড়া
# গনকপাড়া দক্ষিনদেবেরপাড়া
# শেখাহাতি
# ভেড়ামারা 
# গোদাগাড়ী
# চরগোদাগাড়ী
# বাঁশগাড়ী
# টিওরপাড়া
# নেউরগাছা
# নারচী মধ্যপাড়া
# নারচী দক্ষিনপাড়া
# চরহরিনা
# ফকিরপাড়া
# কুপতলা সাহাপাড়া
# কুপতলা উত্তরপাড়া
# কুপতলা মধ্যপাড়া

## শিক্ষা ব্যবস্থা
এখানে, ১০টি প্রাথমিক বিদ্যালয়, ১টি উচ্চ বিদ্যালয়, ২টি স্কুল এন্ড কলেজ, ১টি ডিগ্রী কলেজ এবং ৪টি মাদ্রাসা রয়েছে।

;শিক্ষা প্রতিষ্ঠান 
# কুপতলা আদর্শ উচ্চ বিদ্যালয়
# মাজেদা রহমান স্কুল এন্ড কলেজ,নারচী 
# গনকপাড়া স্কুল এন্ড কলেজ,   
# গনকপাড়া ডিগ্রি কলেজ।

## হাট-বাজার
এখানে ৩টি হাটবাজার রয়েছে।

# গনকপাড়া চান্দুনী বাজার, 

# নারচী বাজার,

# কুপতলা বউ বাজার।

## জনপ্রতিনিধি
ইউনিয়নের বর্তমান চেয়ারম্যান আলতাফ হোসেন বান্টু
; পূর্বতন চেয়ারম্যানবৃন্দ:
# মোঃ আহসানউল্লাহ বাদশা
# খোরশেদ আলম
# ছাইফুল ইসলাম
# আব্দুর রশিদ
# মোঃ টিপু সুলতান
# মোঃ হাতেম আলী (ভারপ্রাপ্ত)
# মোঃ আলতাফ হোসেন (বর্তমান)

## ধর্মীয় উপাসনালয়
এই ইউনিয়নে ৪৫টি মসজিদ ও ৫টি মন্দির রয়েছে।
## দর্শনীয় স্থান
# ভেড়ামারা বাঙালী নদীর উপর নির্মিত কাঠের ব্রীজ
# গনকপাড়া বাজার
# গোদাগাড়ী বাঙালী নদীর বাধ।

## উল্লেখযোগ্য ব্যক্তিত্ব

## তথ্যসূত্র
আলোক অণুবীক্ষণ যন্ত্র

থাম্ব|300px|ডান|আলোক অণুবীক্ষণ যন্ত্র ও ডিজিটাল ক্যামেরা

**আলোক অণুবীক্ষণ যন্ত্র** এমন একটি যন্ত্র, যেটি দৃশ্যমান আলোতে ক্রিয়া করে। লেন্সের সাহায্যে যন্ত্রটি ছোট জিনিসকে বড় করে দেখতে সাহায্য করে। আলোক অণুবীক্ষণ যন্ত্র সবচেয়ে পুরাতন অণুবীক্ষণ যন্ত্র। সপ্তদশ শতাব্দীতে যৌগিক অণুবীক্ষণ যন্ত্র আবিষ্কৃত হয়। সাধারণভাবে যেসব আলোক অণুবীক্ষণ যন্ত্র ব্যবহৃত হয়, সেগুলোর গঠন খুব সরল হয়ে থাকে। কিন্তু যন্ত্রের রেজোল্যুশন (প্রতিবিম্বগুলোর পুঙ্খানুপুঙ্খ ছবি তোলা) ও কনট্রাস্ট (নমুনার উপাদানসমূহের বর্ণপার্থক্য নিরূপণ, যার ফলে অধিক স্পষ্ট প্রতিবিম্ব গঠন সম্ভব) ক্ষমতা নির্ণয়ে আলোক অণুবীক্ষণ যন্ত্র তাৎপর্যপূর্ণ ভূমিকা পালন করে।

বস্তুটিকে মঞ্চ বা স্টেজের উপর রাখা হয় এবং অণুবীক্ষণ যন্ত্রে একটি বা দুইটি আইপিসের মাধ্যমে একে দেখা সম্ভব হয়। উচ্চশক্তির আলোক অণুবীক্ষণ যন্ত্রে আইপিসগুলো একই প্রতিবিম্ব গঠন করে। তবে স্টিরিও অণুবীক্ষণ যন্ত্রে সামান্য ভিন্ন প্রতিবিম্ব গঠন করে ত্রিমাত্রিক প্রভাব সৃষ্টি করা হয়। প্রতিবিম্ব ধারণের জন্য মাইক্রোগ্রাফ নামক যন্ত্র ব্যবহার করা হয়।

নমুনাবস্তুটিকে বিভিন্নভাবে আলোকিত করা যায়। স্বচ্ছ বস্তুকে নিচ থেকে আলোকিত করা যায়; অপরপক্ষে কঠিন বস্তুগুলোকে অবজেক্টিভ লেন্সের মধ্য দিয়ে, কিংবা চতুর্দিক থেকে আলোকিত করা যায়। বস্তুর স্ফটিক কাঠামো অনুধাবনের জন্য পোলারায়িত আলো ব্যবহার করা হয়। দশা-বর্ণপার্থক্য নিরূপণের মাধ্যমে (Phase-contrast) ভিন্ন ভিন্ন প্রতিসরণাঙ্কের ক্ষুদ্র ক্ষুদ্র ছবি তোলা সম্ভব হয়।

ভিন্ন ভিন্ন বিবর্ধনের অবজেক্টিভ লেন্সগুলো টারেটের উপর স্থাপন করা হয়। এর ফলে বস্তুগুলোকে নির্দিষ্ট জায়গায় ঘুরানো সম্ভব হয় এবং বস্তুকে ঠিকমত বড় করে দেখানো যায়। আলোকরশ্মিগুলোর পুঙ্খানুপুঙ্খ বিম্বগঠনক্ষমতা সীমিত হওয়ায় অণুবীক্ষণ যন্ত্রগুলোকে সাধারণত ১০০০এক্স বিবর্ধনমাত্রায় রাখা হয়। আইপিসের বিবর্ধন (ধরে নেওয়া যাক, ১০এক্স) ও অবজেক্টিভ লেন্সের বিবর্ধনের গুণফল-ই হলো (ধরে নেওয়া যাক, ১০০এক্স) আলোক অণুবীক্ষণ যন্ত্রের মাত্রা। পারিপার্শ্বিক পরিবেশে মাত্রার মানের পরিবর্তন ঘটতে পারে। যেমন - তেলের ব্যবহার কিংবা অতিবেগুনি রশ্মি বিবর্ধন বাড়িয়ে দিতে পারে।

শনাক্তকারী ইলেকট্রন অণুবীক্ষণ যন্ত্র,সঞ্চালন ইলেকট্রন অণুবীক্ষণ যন্ত্র ও অভিবীক্ষণ শলাকা অণুবীক্ষণ যন্ত্রে দৃশ্যমান আলো ব্যবহৃত হয় না। এর ফলে অধিক বিবর্ধন পাওয়া সম্ভব হয়।

## ইতিহাস

শুরুর দিকে একক লেন্সের বিবর্ধন কাচ ব্যবহার করে আলোক অণুবীক্ষণ যন্ত্র তৈরি করা হত। এর বিবর্ধনক্ষমতা ছিল অত্যন্ত সীমিত। ত্রয়োদশ শতাব্দীতে চোখের চশমায় লেন্সের ব্যবহার অত্যন্ত জনপ্রিয় হয়ে ওঠে; এবং এর মাধ্যমেই আলোক অণুবীক্ষণ যন্ত্র ব্যবহারের সূত্রপাত ঘটে। 

১৬২০ সালের দিকে ইউরোপে আলোক অণুবীক্ষণ যন্ত্রের প্রবর্তন ঘটে।  লন্ডনে ১৬২১ সালে কর্নেলিয়াস ড্রেবেল আলোক অণুবীক্ষণ যন্ত্র প্রদর্শন করেন। ১৬২৪ সালে রোমে যন্ত্রটি প্রদর্শিত হয়। 

যৌগিক অণুবীক্ষণ যন্ত্রের প্রকৃত আবিষ্কারক সম্পর্কে আজও সুস্পষ্ট ধারণা পাওয়া যায় না। ডাচ চশমা-নির্মাতা ইয়োহানেস জাখারিসেন দাবি করেন, তাঁর বাবা জাখারিয়াস জানসেন ১৫৯০ সালের দশকে এ যন্ত্রটি আবিষ্কার করেন। তবে কেউ কেউ দাবি করেন, জাখারিয়াস ১৫৯০ এর দশকে নিতান্তই অল্পবয়সী ছিলেন ; প্রকৃতপক্ষে এর আবিষ্কর্তা হান্স মার্টেন। কেউ কেউ আবার জানসেনের প্রতিযোগী হান্স লিপারশে-কে যৌগিক অণুবীক্ষণ যন্ত্রের আবিষ্কারক হিসেবে স্বীকৃতি প্রদান করেন। কোনো কোনো ঐতিহাসিক ড্রেবেল-কে অণুবীক্ষণ যন্ত্রের আবিষ্কারক হিসেবে স্বীকৃতি দেন।

## তথ্যসূত্র

বিষয়শ্রেণী:আলোকবিজ্ঞান
বিষয়শ্রেণী:অণুবীক্ষণ যন্ত্র
বিষয়শ্রেণী:১৭শ শতাব্দীর উদ্ভাবন
বিষয়শ্রেণী:ওলন্দাজ উদ্ভাবন
সনাতন সংস্থা

**সনাতন সংস্থা** একটি ভারত ভিত্তিক হিন্দু জাতীয়তাবাদী সংগঠন। এটি একটি বেসরকারী দাতব্য ট্রাস্ট যা ১৯৯৯ সালে হিপনোথেরাপিস্ট ডঃ জয়ন্ত বালাজি আথাভালে দ্বারা প্রতিষ্ঠিত হয়েছিল। এটির সদর দফতর রামাথি, গোয়াতে অবস্থিত।

সংস্থাটি আধ্যাত্মিকভাবে কৌতূহলীদের জন্য বিভিন্ন বক্তৃতা পরিচালনার মাধ্যমে আধ্যাত্মিকতার বিস্তার, পবিত্র গ্রন্থ প্রকাশ করা,  জাতি ও ধর্ম সম্পর্কিত বিষয়ে সচেতনতা তৈরি, ত্রাণ ও পুনর্বাসন সংক্রান্ত কার্যক্রম, পরিবেশ সুরক্ষা ইত্যাদির মতো বিভিন্ন কর্মকাণ্ডে নিযুক্ত রয়েছে।

## প্রতিষ্ঠা

## মতাদর্শ

## কার্যক্রম
সনাতন সংস্থা ভারতে কোভিড-১৯ লকডাউনের প্রাথমিক পর্যায়ে ফেসবুক এবং ইউটিউব লাইভের মাধ্যমে প্রচারিত বিভিন্ন অনলাইন আধ্যাত্মিক বক্তৃতা সংগঠিত করা শুরু করেছে ।

তারা বিভিন্ন প্রদর্শনী এবং সাহিত্য অনুষ্ঠানে পবিত্র গ্রন্থের প্রচার করে।

তারা আধ্যাত্মিক ও ধর্মীয় বিষয়ে বিভিন্ন ভাষায় বই প্রকাশ করে। সনাতন প্রভাত, একটি সাময়িকী, মারাঠি, হিন্দি, ইংরেজি এবং কন্নড় ভাষায় প্রকাশিত হয়।

সনাতন সংস্থা প্রতি বছর ভারতের বিভিন্ন স্থানে গুরু পূর্ণিমা উৎসব পালন করে। *ব্যাসপুজন* এবং *গুরুপূজন* আধ্যাত্মিক অনুশীলন এবং জাতি ও ধর্ম রক্ষার বিষয়ে বক্তৃতা দ্বারা অনুসরণ করা হয়।

প্রতি বছর হোলির উৎসবের সময়, সনাতন সংস্থার স্বেচ্ছাসেবকরা খড়কওয়াসলা বাঁধকে উদ্বেগকারীদের হাত থেকে রক্ষা করার জন্য একটি মানববন্ধন তৈরি করে, যার ফলে তাদের স্নান করা এবং জল দূষিত করা থেকে বিরত রাখা হয়।
থাম্ব|288x288পিক্সেল|সনাতন সংস্থার স্বেচ্ছাসেবকরা ২০১৯ সালের মার্চ মাসে হোলি উত্সবের সময় খড়কওয়াসলা জলাধার সুরক্ষা অভিযানে অংশ নিচ্ছেন।

## অপরাধমূলক কর্মকাণ্ডের অভিযোগ
সনাতন প্রতিষ্ঠানের আনুগত্যপ্রাপ্ত কয়েকজন ব্যক্তি- বশি, থান, পানভেল-এ (২০০৭ সালে), গোয়ায় (২০০৯ সালে)   বোমাহামলা চালিয়েছিল। এছাড়া নরেন্দ্র দভোলকরের হত্যাকাণ্ডে (২০১৩ সালে), গোবিন্দ পানসারে এবং এমএম কালবুর্গী (২০১৫ সালে দু'জনকেই গ্রেপ্তার করা হয়েছে) এ সংস্থার লোক জড়িত। এর ফলে সনাতন সংস্থাকে নিষিদ্ধ করার আহ্বান জানানো হয়েছে।

তবে, মহারাষ্ট্রের স্বরাষ্ট্র মন্ত্রী, কর্ণাটক সিআইডি, গোয়ার মুখ্যমন্ত্রী এবং কেন্দ্রীয় স্বরাষ্ট্র মন্ত্রণালয় এই দাবি প্রত্যাখ্যান করেছে। ২০১৫ সালে ভারতের স্বরাষ্ট্র মন্ত্রী রাজ্যসভায় জানান যে নরেন্দ্র দাভোলকর, গোবিন্দ পানসারে এবং এম এম কালবুর্গির হত্যাকাণ্ডের মধ্যে কোন যোগসূত্র খুঁজে পাওয়া যায়নি এবং সনাতন সংস্কারকে নিষিদ্ধ করার কোন প্রস্তাব ছিল না।

দভোলকরের পরিবার দাবি করেছেন যে তিনটি হত্যাকাণ্ডের মধ্যে যোগসূত্র রয়েছে এবং মামলাগুলি ক্লাব করার জন্য আদালতে অনুরোধ করা হয়েছিল। তবে কেন্দ্রীয় তদন্ত ব্যুরো হাইকোর্টকে জানিয়েছে যে, স্কটল্যান্ড ইয়ার্ড থেকে তারা ব্যালিস্টিক প্রতিবেদন পাওয়ার অপেক্ষায় রয়েছে, যে প্রতিবেদনে তিনটি মামলার সংযোগ আছে কিনা তা পাওয়া যাবে।

২০১৮ সালে, মহারাষ্ট্রের সনাতন সংস্থার কর্মীর বাড়ি থেকে বিস্ফোরক এবং আগ্নেয়াস্ত্র জব্দ করা হয়েছিল এবং সন্ত্রাসবাদের অভিযোগে ৪ জনকে গ্রেপ্তার করা হয়েছিল।

## তথ্যসূত্র

## বহিঃসংযোগ
* Sanatan Prabhat
* Paratpar Guru (Dr) Jayant Balaji Athavale

বিষয়শ্রেণী:হিন্দুত্ব
বিষয়শ্রেণী:১৯৯৯-এ ভারতে প্রতিষ্ঠিত
বিষয়শ্রেণী:ভারত ভিত্তিক হিন্দু সংগঠন
বিষয়শ্রেণী:ভারতের স্বেচ্ছাসেবী সংগঠন
বিষয়শ্রেণী:১৯৯৯-এ প্রতিষ্ঠিত ধর্মীয় সংগঠন
বিষয়শ্রেণী:নব্য হিন্দুধর্মীয় আন্দোলন
ল্যামবার্ট মাসকারেনহাস

**ল্যামবার্ট মাসকারেনহাস** (জন্ম: ১৭ সেপ্টেম্বর, ১৯১৪) একজন সাংবাদিক, স্বাধীনতা কর্মী এবং ভারতের গোয়ার লেখক। তার পরিবার গোয়ার খ্রিস্টান সম্প্রদায় গোয়ান ক্যাথলিক সম্প্রদায়ের।

## ব্যক্তিগত জীবন
মাসকারেনহাসের জন্ম গোয়ায়, তবে তার প্রাথমিক পড়াশোনা পুনেতে এবং পরে মুম্বাইয়ের সেন্ট জেভিয়ার্স কলেজে। তিনি ডঃ জলি মাসকারেনহাসের সাথে বিবাহবন্ধনে আবদ্ধ হয়েছেন। তার চারটি সন্তান রয়েছে।  তিনি ব্রত করেছিলেন যে তিনি ঔপনিবেশিক পর্তুগিজ শাসন থেকে গোয়া মুক্তি পাওয়ার পরেই বিয়ে করবেন।   সুতরাং, ১৯৬১ সালের ২১ ডিসেম্বর গোয়ার মুক্তির ঠিক দশ দিন পরে তিনি ১৯৬১ সালের ১৯ ডিসেম্বর বিয়ে করেছিলেন। ২০১৫ সালের শেষের তথ্য অনুসারে, মাসকারেনহাস তখনও বেঁচে ছিলেন এবং গোয়ার ডোনা পলাতে বাস করতেন।

## সাংবাদিকতা
মুম্বইয়ের *মর্নিং স্ট্যান্ডার্ডে* সাংবাদিক হিসাবে তিনি তার কেরিয়ার শুরু করেছিলেন। তিনি সম্পাদক বিজি হর্নিমানের অধীনে *বোম্বাই সেন্টিনেলে* উপ-সম্পাদক হিসাবে কাজ করেছিলেন। মাসকারেনহাস পরবর্তীকালে সহ- সম্পাদক হিসাবে *অনুলুয়ারে* যোগদান করেছিলেন। পরে তিনি *গোয়ান ট্রিবিউন* সম্পাদনা করেন যা গোয়ার মুক্তির কারণকে স্পষ্ট করে তুলেছিল। ১৯৬১ সালে গোয়া থেকে মুক্তি পেয়ে তিনি *দ্য নাহিন্দ টাইমসের* সম্পাদক হিসাবে যোগ দেন এবং পরে *গোয়া টুডে* প্রতিষ্ঠা ও সম্পাদনা করেন।

## স্বাধীনতা আন্দোলনে অবদান
ল্যামবার্ট মাসকারেনহাস ভারতের স্বাধীনতা আন্দোলনেও ভূমিকা রেখেছিল। তিনি *গোয়ান ট্রিবিউনে* লেখালেখি করতেন, যা গোয়ার মুক্তির উদ্দেশ্যে অনবদ্য ভূমিকা রেখেছিল। *গোয়ান ট্রিবিউনে* থাকাকালীন তিনি গোয়ায় পর্তুগিজ শাসনের বিরুদ্ধে অসংখ্য নিবন্ধ লিখেছিলেন এবং উভয় ভারতীয় নেতার পাশাপাশি পর্তুগিজ সরকারের দৃষ্টি আকর্ষণ করেছিলেন। গোয়া সফরকালে, তার নিবন্ধগুলির জন্য তিনি পর্তুগিজদের দ্বারা গ্রেপ্তার হয়ে কারাগারে বন্দী হন। পরে তাকে জামিনে মুক্তি দিয়ে গোয়া থেকে বহিষ্কার করা হয়।

## পুরস্কার
ল্যামবার্টকে ২০০৪ সালের জন্য সাংবাদিকতার জন্য লক্ষ্মীদাস বোরকার স্মৃতি পুরস্কার দেওয়া হয়েছে। তাকে গোয়ার সর্বোচ্চ বেসামরিক পুরস্কার *গোমন্ত বিভূষণও দেওয়া হয়েছে*।  ২০১৫ সালে তিনি ভারতের চতুর্থ সর্বোচ্চ বেসামরিক পুরস্কার পদ্মশ্রীতে ভূষিত হয়েছেন।

## তথ্যসূত্র

বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
বিষয়শ্রেণী:১৯১৪-এ জন্ম
বিষয়শ্রেণী:পদ্মশ্রী প্রাপক
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:২০২১-এ মৃত্যু
বিষয়শ্রেণী:ভারতীয় পুরুষ সাংবাদিক
বিষয়শ্রেণী:ভারতীয় সংবাদপত্র সম্পাদক
বিষয়শ্রেণী:সাহিত্য ও শিক্ষায় পদ্মশ্রী প্রাপক
বিষয়শ্রেণী:ভারতীয় শতবর্ষী ব্যক্তি
বিষয়শ্রেণী:গোয়ার ব্যবসায়ী
তাহির মেহমুদ আশরাফি

**তাহের মাহমুদ আশরাফী** পাকিস্তানের *অল পাকিস্তান উলামা পরিষদের* প্রধান।

## জীবনী
তাহের মাহমুদ আশলাফী মক্কার মুসলিম ওয়ার্ল্ড লীগের সুপ্রিম কাউন্সিলের সদস্য। তিনি পাকিস্তানের ওয়াফাক উল মাসাজিদের সভাপতির দায়িত্ব পালন করছেন।

তিনি পাকিস্তানের রাষ্ট্রপতির ইসলামী বিশ্বের অভ্যন্তরীণ ও সংশ্লিষ্ট বিষয় বিষয়ক সাবেক উপদেষ্টাও ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ইসলামপন্থী
বিষয়শ্রেণী:দেওবন্দি ব্যক্তি
বিষয়শ্রেণী:পাকিস্তানি ইসলাম ধর্মীয় নেতা
বিষয়শ্রেণী:পাকিস্তানি সুন্নি মুসলিম পণ্ডিত
চৌম্বক বিনতি

**চৌম্বক বিনতি**, **বিনতি কোণ,** বা **চৌম্বকীয় নতি** হল পৃথিবীর চৌম্বক ক্ষেত্র রেখা এবং অনুভূমিকের অন্তর্গত কোণ। এই কোণটি পৃথিবীর পৃষ্ঠের বিভিন্ন বিন্দুতে পরিবর্তিত হয়। বিনতি কোণের মান ধনাত্মক হলে বুঝতে হবে যে, পৃথিবীর চৌম্বকীয় ক্ষেত্র, পরিমাপের বিন্দুতে, নীচের দিকে বা পৃথিবীর অভ্যন্তরে নির্দেশ করছে, এবং ঋণাত্মক মান হলে বুঝতে হবে যে এটি উর্ধ্বমুখী। বিনতি কোণ মূলত একটি লম্বভাবে ধরা কম্পাসের কাঁটা দ্বারা তৈরি কোণ। যদিও বাস্তবিকভাবে সাধারণ কম্পাসের কাঁটা বিনতি নির্দেশ করার পক্ষে ভারি হতে পারে বা সঠিক তলে অবাধে চলাচল না ও করতে পারে। বিনতি চক্র নামে পরিচিত একটি বিশেষ যন্ত্রের মাধ্যমে মানটি আরও নির্ভরযোগ্যতার সাথে পরিমাপ করা যেতে পারে। 
চৌম্বক বিনতি একটি কম্পাসে সর্বাধিক ত্রুটি সৃষ্টি করে। যত উত্তর বা দক্ষিণ মেরুর কাছাকাছি যাওয়া যায়, চৌম্বকীয় প্রবাহের রেখাগুলি মেরুর দিকে নির্দেশ করে। যখন বিনতি কোণ  সুস্পষ্ট থাকে, কম্পাসে সত্যিকারের মান পাওয়া শক্ত হয়ে দাঁড়ায়।
পৃথিবীর চৌম্বকীয় নিরক্ষীয় অঞ্চলের চারপাশের চুম্বকীয় বলরেখাগুলি পুরোপুরি অনুভূমিক। সুতরাং কম্পাসের কাঁটাটি সেখানে অনুভূমিক হয়ে থাকে। সুতরাং, পৃথিবীর চৌম্বকীয় নিরক্ষীয় অঞ্চলে বিনতি কোণ শূন্য ডিগ্রি হয়।

১৫৪৪ সালে, একজন প্রকৌশলী জর্জ হার্টম্যান বিনতি কোণটি আবিষ্কার করেছিলেন। ১৫৮১ সালে, ইংল্যান্ডে, রবার্ট নরম্যান একটি বিনতি চক্র দিয়ে এটি পরিমাপ করার একটি পদ্ধতি বর্ণনা করেছিলেন। বিনতি চক্র বা বিনতি কাঁটা, বা বিনতিমাপক দিয়ে পৃথিবীর চৌম্বক ক্ষেত্রের বিনতি মাপা হয়। এটিতে একটি অংশাঙ্কিত বৃত্ত থাকে, যার কেন্দ্রে চৌম্বকীয় কাঁটাটি থাকে। এই দুটি এমনভাবে স্থাপন করা হয় যাতে কাঁটাটি কম্পাসের মত অনুভূমিক ভাবে চলাচল না করে উল্লম্বভাবে ঘোরে। এই যন্ত্রের বৃত্তের তলটি যখন পৃথিবীর মধ্যরেখায় স্থাপন করা হয়, যন্ত্রের কাঁটাটি পৃথিবীর চৌম্বক ক্ষেত্রের দিকে নির্দেশ করে।

## ব্যাখ্যা

একটি কম্পাসের চুম্বক চৌম্বক ক্ষেত্রের বলরেখার সাথে নিজেকে সারিবদ্ধকরণের প্রবণতা দেখায়, এর থেকে থেকে চৌম্বক বিনতি বা বিনতি কোণ তৈরি হয়। পৃথিবীর চৌম্বক ক্ষেত্রের রেখাগুলি পৃথিবী পৃষ্ঠের সমান্তরাল না হওয়ায়, উত্তর গোলার্ধে থাকলে একটি কম্পাসের কাঁটার উত্তর প্রান্তটি নীচের দিকে নির্দেশ করবে (ধনাত্মক বিনতি)। আবার কম্পাস দক্ষিণ গোলার্ধে থাকলে এর উত্তর দিক নির্দেশক কাঁটাটি ওপর দিকে নির্দেশ করবে (ঋণাত্মক বিনতি)। বিনতির ব্যাপ্তি -৯০ ডিগ্রি (উত্তর চুম্বকীয় মেরু অঞ্চলে) থেকে +৯০ ডিগ্রি ( দক্ষিণ চুম্বকীয় মেরু অঞ্চলে) হয়। পৃথিবীর উপরিভাগে যে সমোচ্চ রেখাগুলি বরাবর বিনতি কোণের মান সমান হয় সেই রেখাগুলিকে বলে সম-বিনতি রেখা। শূন্য বিনতিযুক্ত বিন্দুগুলিকে যুক্ত করলে যে রেখা পাওয়া যায় সেটিকে বলা হয় *চৌম্বকীয় নিরক্ষরেখা* বা শূন্যক্রান্তি রেখা।

## ব্যবহারিক গুরুত্ব
বিমান চলাচলের ক্ষেত্রে এই প্রাকৃতিক ঘটনা বিশেষভাবে গুরুত্বপূর্ণ। কারণ কোথাও বাঁক নেওয়ার সময় অথবা আকাশসীমা ও বায়ুগতি পরিবর্তনের সময় এই ঘটনার জন্য বিমানের কম্পাসে ভুল মান দেখাতে পারে। পরবর্তী ত্রুটিটি ঘটে থাকে কারণ ত্বরণের সময় কম্পাস যন্ত্রটি তার ভিত্তির ওপর ঢালু হয়ে যায়।

চৌম্বক বিনতিতে ভারসাম্য বজায় রাখার জন্য কম্পাসের কাঁটাগুলি প্রায়শই উৎপাদনকালে ওজন করা হয়, যাতে তারা আনুভূমিকভাবে মোটামুটি ভারসাম্য বজায় রাখে। এই ভারসাম্যটি অক্ষাংশ-নির্ভর; কম্পাসে ভারসাম্য (চৌম্বক বিনতি) দেখুন।

## আরও দেখুন

* Aircraft compass turns
* South Atlantic Anomaly
* Magnetic declination

## তথ্যসূত্র

## বহিঃসংযোগ
* Compass errors 
* Look up magnetic dip values

বিষয়শ্রেণী:চুম্বকত্ব
বিষয়শ্রেণী:দিক নির্ণয়
বিষয়শ্রেণী:ভূচৌম্বকত্ব